**Aallon Group Oyj:n varsinainen yhtiökokous 2023**

Ilmoittautumis- ja ennakkoäänestyslomake

Aallon Group Oyj:n varsinainen yhtiökokous järjestetään torstaina 23.3.2023 kello 10.00 alkaen Sanomatalon Tapahtumatila Elielissä osoitteessa Töölönlahdenkatu 2, 00100 Helsinki. Kokous pidetään osakeyhtiölain (624/2006, muutoksineen) 5 luvun 16 §:n 2 momentin mukaisena hybridikokouksena siten, että osakkeenomistajat voivat käyttää oikeuksiaan kokouksen aikana täysimääräisesti joko kokouspaikalla tai etäyhteyden välityksellä. Osakkeenomistajat voivat käyttää äänioikeuttaan myös äänestämällä ennakkoon.

Suosittelemme, että osakkeenomistaja, jonka omistamat yhtiön osakkeet on merkitty osakkeenomistajan suomalaiselle arvo-osuustilille, ilmoittautuu yhtiökokoukseen ja äänestää mahdollisesti ennakkoon ensisijaisesti sähköisesti yhtiön internetsivujen kautta osoitteessa <https://aallongroup.fi/yhtiokokous>.

Oikeus osallistua yhtiökokoukseen on osakkeenomistajalla, joka on yhtiökokouksen täsmäytyspäivänä maanantaina 13.3.2023 rekisteröity Euroclear Finland Oy:n pitämään yhtiön osakasluetteloon. Osakkeenomistaja, jonka osakkeet on merkitty osakkeenomistajan suomalaiselle arvo-osuustilille, on rekisteröity yhtiön osakasluetteloon. Yhtiön osakasluetteloon merkityn osakkeenomistajan, joka haluaa osallistua yhtiökokoukseen, tulee ilmoittautua yhtiökokoukseen yhtiökokouskutsussa esitetyn mukaisesti. Osakkeenomistaja voi ilmoittautua täyttämällä ja allekirjoittamalla tämän lomakkeen ja toimittamalla sen jäljempänä esitetyn mukaisesti.

Osakkeenomistaja voi halutessaan myös äänestää ennakkoon tällä lomakkeella, missä tapauksessa osakkeenomistajan tulee täyttää myös lomakkeella oleva ennakkoäänestystaulukko. Ennakkoon äänestäminen ei ole pakollista. Ennakkoon äänestäminen edellyttää, että osakkeenomistajan osakkeet on merkitty osakkeenomistajan suomalaiselle arvo-osuustilille yhtiökokouksen täsmäytyspäivänä maanantaina 13.3.2023. Osakkeenomistajan ennakkoäänten lukumäärä määräytyy osakkeenomistajan arvo-osuustilillä tai -tileillä täsmäytyspäivänä olevien yhtiön osakkeiden lukumäärän perusteella.

Tämä lomake täytettynä ja allekirjoitettuna tulee toimittaa Innovatics Oy:lle postitse osoitteeseen Innovatics Oy, Yhtiökokous / Aallon Group Oyj, Ratamestarinkatu 13 A, 00520 Helsinki tai sähköpostitse osoitteeseen [agm@innovatics.fi](mailto:agm@innovatics.fi) viimeistään maanantaina 20.3.2023 kello 16.00, johon mennessä lomakkeen on oltava perillä. Tämän lomakkeen toimittaminen täytettynä edellä kuvatulla tavalla ja edellä mainittuun määräaikaan mennessä katsotaan ilmoittautumiseksi yhtiökokoukseen ja, mikäli myös ennakkoäänestystaulukko on täytetty, myös ennakkoäänestämiseksi.

Mikäli osakkeenomistaja ilmoittaa tällä lomakkeella osallistuvansa yhtiökokoukseen etäyhteyden välityksellä, on ilmoitus sitova, eikä osakkeenomistajalla tai asiamiehellä ole ilmoittautumisajan päättymisen jälkeen oikeutta vaihtaa osallistumistapaa eikä osallistua kokoukseen kokouspaikalla. Osakkeenomistajan asiamiehen ilmoitus osallistumisesta etäyhteyden välityksellä ei kuitenkaan rajoita osakkeenomistajan muiden mahdollisten asiamiesten oikeutta osallistua kokoukseen kokouspaikalla.

Osallistumislinkki ja salasana etäosallistumista varten lähetetään ilmoittautumisen yhteydessä annettuun sähköpostiosoitteeseen sähköpostiviestinä tai matkapuhelinnumeroon tekstiviestinä viimeistään kokousta edeltävänä päivänä keskiviikkona 22.3.2023 kello 16.00 mennessä. Kokousjärjestelmään on suositeltavaa kirjautua jo hyvissä ajoin ennen kokouksen alkamisajankohtaa.

Osakkeenomistajan tällä lomakkeella Aallon Group Oyj:lle ja Innovatics Oy:lle luovuttamia henkilötietoja käytetään vain varsinaisen yhtiökokouksen ja siihen liittyvien tarpeellisten rekisteröintien yhteydessä.

Tutustuthan huolellisesti jäljempänä kohdissa ”Ennakkoäänestäminen tällä lomakkeella” ja ”Ennakkoäänet” annettuihin ohjeisiin.

## Osakkeenomistajan tiedot ja ilmoittautuminen yhtiökokoukseen

|  |  |  |
| --- | --- | --- |
| Nimi |  | Syntymäaika tai y-tunnus |
| Sähköpostiosoite |  | Puhelinnumero |

## Lomakkeen täyttäjän ja allekirjoittajan (jos eri kuin osakkeenomistaja) eli osakkeenomistajan edustajan tai asiamiehen tiedot

|  |  |  |
| --- | --- | --- |
| Nimi |  | Syntymäaika tai y-tunnus |
| Sähköpostiosoite |  | Puhelinnumero |

## Yhtiökokoukseen osallistuminen

Osallistun kokouspaikalla   
 Osallistun etäyhteydellä  
 En saavu kokouspaikalle tai osallistu etäyhteydellä, vaan äänestän vain ennakkoon

## Päiväys ja allekirjoitus

|  |
| --- |
| Paikka ja päivämäärä |
|  |
| Allekirjoitus ja nimenselvennys |
|  |

## Ennakkoäänestäminen tällä lomakkeella

Osakkeenomistajia pyydetään ensisijaisesti äänestämään ennakkoon sähköisesti yhtiön internetsivujen kautta osoitteessa <https://aallongroup.fi/yhtiokokous>.

Osakkeenomistaja voi kuitenkin äänestää ennakkoon myös tällä lomakkeella, missä tapauksessa pyydetään toimimaan seuraavasti:

* Tulosta lomake ja täytä edellisellä sivulla pyydetyt osakkeenomistajaa ja soveltuvin osin lomakkeen täyttäjää ja allekirjoittajaa koskevat tiedot sekä päivää ja allekirjoita lomake. Jos osakkeenomistaja tai tämän asiamies ei ilmoittaudu kokoukseen osallistuvaksi kokouspaikalla tai etäyhteyden välityksellä, pyydämme merkitsemään (x)-merkillä ”En saavu kokouspaikalle tai osallistu etäyhteydellä, vaan äänestän vain ennakkoon”.
* Täytä ennakkoäänet seuraavalla sivulla olevaan taulukkoon valitsemalla haluttu vaihtoehto kunkin asian kohdalta merkitsemällä se ruksilla (x).
* Jos lomakkeen täyttäjä ja allekirjoittaja on eri kuin osakkeenomistaja eli jos osakkeenomistaja on yhteisö, jonka edustaja täyttää ja allekirjoittaa lomakkeen tai jos osakkeenomistaja käyttää asiamiestä, liitä lomakkeeseen tarvittavat asiakirjat sen osoittamiseksi, että edustaja tai asiamies on oikeutettu edustamaan osakkeenomistajaa (esimerkiksi valtakirja ja/tai kaupparekisteriote).
* Toimita lomake mahdollisine liitteineen Innovatics Oy:lle postitse osoitteeseen Innovatics Oy, Yhtiökokous / Aallon Group Oyj, Ratamestarinkatu 13 A, 00520 Helsinki tai sähköpostitse osoitteeseen [agm@innovatics.fi](mailto:agm@innovatics.fi) maanantaihin 20.3.2023 kello 16.00 mennessä. Lomakkeen on oltava perillä mainittuun ajankohtaan mennessä.

Puutteellisena tai virheellisesti täytettynä tai liian myöhään toimitettu lomake voidaan jättää huomiotta. Tällöin myös mahdolliset ennakkoäänet voidaan jättää laskematta mukaan yhtiökokouksessa annettuihin ääniin.

Jos osakkeenomistaja äänestää ennakkoon sekä sähköisesti yhtiön internetsivujen kautta että tällä lomakkeella tai toimittaa useamman kuin yhden lomakkeen, äänestyksessä huomioidaan päiväykseltään viimeisimmät äänet. Jos päiväys on sama, äänestyksessä huomioidaan Innovatics Oy:lle viimeisimpänä tulleet äänet.

## Ennakkoäänet

Ennakkoääniä täyttäessäsi huomioithan seuraavat seikat:

* Lomakkeella annettavat äänet liittyvät yhtiökokoukselle tehtyihin päätösehdotuksiin, jotka sisältyvät yhtiökokouskutsuun, joka on saatavilla yhtiön internetsivuilla osoitteessa <https://aallongroup.fi/yhtiokokous>.
* Jos asian kohdalta on merkitty useampi kuin yksi vaihtoehto tai asian kohdalla on tekstiä tai muu merkintä kuin ruksi (x), osakkeenomistajan osakkeita ei oteta huomioon kokouksessa edustettuina osakkeina kyseisessä asiakohdassa.
* Jos asian kohdalta ei ole merkitty yhtään vaihtoehtoa, osakkeenomistajan osakkeita ei oteta huomioon kokouksessa edustettuina osakkeina kyseisessä asiakohdassa.
* Jos asian kohdalta on valittu vaihtoehto ”Tyhjää”, äänet otetaan huomioon kokouksessa edustettuina osakkeina kyseisessä asiakohdassa, mikä vaikuttaa äänestyksen tulokseen määräenemmistöpäätöksissä (kohdat 15, 16 ja 17) vaikeuttaen tarvittavan enemmistön saavuttamista.
* Osakkeenomistaja ei voi tällä ennakkoäänestyslomakkeella tehdä vastaehdotuksia asialistalla oleviin asioihin. Näin ollen osakkeenomistaja voi äänestää ainoastaan puolesta tai tyhjää asialistan kohdissa 11, 12 ja 14, joissa päätösehdotuksen vastustaminen edellyttäisi vastaehdotuksen tekemistä.

| **#** | **Asia** | **Puolesta (Kyllä)** | **Vastaan (Ei)** | **Tyhjää** |
| --- | --- | --- | --- | --- |
|  | Tilinpäätöksen vahvistaminen |  |  |  |
|  | Taseen osoittaman voiton käyttäminen ja osingonjaosta päättäminen |  |  |  |
|  | Vastuuvapaudesta päättäminen hallituksen  jäsenille ja toimitusjohtajalle |  |  |  |
|  | Hallituksen jäsenten palkkioista sekä matkakustannusten korvaamisesta päättäminen |  |  |  |
|  | Hallituksen jäsenten lukumäärästä päättäminen |  |  |  |
|  | Hallituksen jäsenten valitseminen |  |  |  |
|  | Tilintarkastajan palkkiosta päättäminen |  |  |  |
|  | Tilintarkastajan valitseminen |  |  |  |
|  | Hallituksen valtuuttaminen päättämään omien osakkeiden hankkimisesta ja pantiksi ottamisesta |  |  |  |
|  | Hallituksen valtuuttaminen päättämään osakeannista sekä optio-oikeuksien ja muiden osakkeisiin oikeuttavien erityisten oikeuksien antamisesta |  |  |  |
|  | Yhtiöjärjestyksen muuttaminen |  |  |  |